***DRAFT***

**DECIZIA ETAPEI DE ÎNCADRARE**

**Nr. XX din XX.XX.2022**

Ca urmare a solicitării de emitere a acordului de mediu adresată de **CONSILIUL JUDEȚEAN MEHEDINȚI** cu sediul în județul Mehedinți, municipiul Drobeta Turnu Severin, înregistrată la Agenția pentru Protecția Mediului Mehedinți cu nr. 12.615 din 01.11.2022, în baza:

* ***Ordonanței de Urgență a Guvernului nr.195/2005*** *privind protecția mediului, aprobată cu modificări și completări prin Legea 256/2006, cu modificările și completările ulterioare;*
* ***Hotărârii Guvernului nr.1000/2012*** *privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia,*
* ***Legii nr. 292/2018*** *privind evaluarea impactului anumitor proiecte , publice și private asupra mediului;*
* ***Ordonanței de urgență a Guvernului nr. 57/2007*** *privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,*

Agenția pentru Protecția Mediului Mehedinți **decide**, ca urmare a consultărilor desfășurate în cadrul ședinței Comisiei de analiză tehnică din data de 08.12.2022, că proiectul **”*MODERNIZARE DC 76 PE TRONSONUL DC 74 - STĂNCEȘTI*”,** propus a fi realizat în județul Mehedinți, U.A.T. Oraș Strehaia și U.A.T. Comuna Stângăceaua, localități Fața Motrului și Stăncești, intravilan și extravilan, ***nu se supune evaluării impactului asupra mediului, evaluării adecvate, evaluării impactului asupra cursurilor de apă,*** iar prezenta decizie este actul de reglementare emis în vederea obținerii autorizației de dezvoltare (construire).

**JUSTIFICAREA PREZENTEI DECIZII:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 2, la pct. 10 – ”*Proiecte de infrastructură”* și pct.13 a) – *”Orice modificări sau extinderi, altele decât cele prevăzute la pct.24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”,* iar conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***
3. **Caracteristicile proiectului**
	1. **Dimensiunea și concepția întregului proiect**

Se apreciază că modernizarea drumului comunal DC 76 are o importanţă semnificativă din punct de vedere socio-economic, iar realizarea lucrării va îmbunătăţi considerabil starea tehnică a drumului comunal şi implicit confortul şi siguranţa circulaţiei. De asemenea, condiţiile de mediu se vor ameliora prin reducerea prafului şi a noxelor eliminate în atmosferă, reducerea zgomotului produs de circulaţia autovehiculelor precum şi a cheltuielilor de exploatare suportate de participanţii la trafic.

Drumul comunal ce face obiectivul prezentului proiect se află în administrarea Consiliului Județean Mehedinți, iar tronsonul studiat se află pe teritoriul localității Stăncești, localitate aparținătoare orașului Strehaia din județul Mehedinți. Drumul comunal supus reabilitării din prezenta documentație asigură legătura dintre satul Stăncesti și orașul Strehaia din județul Mehedinți și legătură directă cu drumul comunal DC 76.

Tronsonul din drumul comunal DC 76 supus prezentei documentații este cuprins între km 0+000 – km 3+818, este amplasat pe teritoriul administrativ al orașului Strehaia și are lungimea de 3,818 km. Suprafața totală a tronsonului de drum comunal care se va reabilita este de cca. 19.000 mp.

Valoarea investiției este de 5.971.426,11 lei, iar perioada de execuție a lucrărilor prognozată este de 18 luni.

Având în vedere starea actuală a drumului comunal care face obiectul prezentei documentații, s-a gândit modernizarea acestuia prin realizarea unei structuri rutiere astfel încât să răspundă necesității traficului actual și de perspectivă, elementele privind scurgerea apelor și cele privind siguranța circulației.

În plan și profil longitudinal s-a urmărit proiectarea unor elemente geometrice corespunzătoare unei viteze de proiectare de 20...40 km/h, cu păstrarea traseelor existente.

În plan, traseul proiectat al drumului comunal supus modernizării urmărește cât mai fidel traseul existent, pentru a evita costurile suplimentare ce pot apărea în special în cazul mutărilor de utilități și instalații existente, iar acolo unde a fost posibil, traseul a fost corectat, urmărindu-se amenajarea unor elemente geometrice în plan corespunzătoare unui drum comunal de clasă tehnică V.

Execuţia lucrărilor se va face pe baza unui proiect în faza detalii de execuţie, conform normelor legale în vigoare, și constau în:

* realizarea îmbrăcămintei bituminoase;
* executarea lucrărilor de colectare şi evacuare a apelor de suprafaţă: șanțuri, podețe;
* amenajarea acceselor la proprietăți;
* elemente privind siguranța circulației.

*Realizarea suprastructurii*

Având în vedere alcătuirea structurii rutiere existente, recomandările expertizei tehnice, precum și starea tehnică a drumului, în special capacitatea portantă, pe baza dimensionării s-au stabilit următoarele soluții pentru reabilitarea drumului comunal:

- 6,0 cm beton asfaltic B.A. 16;

- 15,0 cm piatră spartă amestec optimal;

- 30,0 cm balast amestec;

- 15,0 cm strat de formă din balast nisipos.

Acostamentele se vor realiza dintr-un strat de piatră spartă în grosime de 15,0 cm așezat peste un strat de 10,0 cm de balast.

*Scurgerea şi evacuarea apelor*

Colectarea apelor de suprafaţă de pe partea carosabilă se va face prin panta profilului transversal de 2,5 %, iar de pe acostamente prin panta acestora de 4,0 %.

În lungul drumului comunal apele pluviale se vor colecta în şanţurile proiectate, apele din şanţuri se vor deversa în podeţele proiectate. În lungul drumului comunal, se vor proiecta șanțuri cu secțiune trapezoidală neprotejată (de pământ) în lungime totală de 4304,0 m, șanțuri cu secțiune trapezoidală protejată în lungime totală de 1603,0 m și șanțuri cu secțiune triunghiulară în lungime totală de 793,0 m.

*Podețe*

Pentru asigurarea scurgerii apelor din zona drumului comunal DC 76, s-au proiectat 10 podeţe transversale Ø600 și 1 podeț Ø800:

|  |  |  |  |
| --- | --- | --- | --- |
| **Nr. crt.** | **Poziţie km.** | **Tipul podeţului** | **Lucrări necesare** |
| 1. | km 0+200.00 | tubular Ф600 | se execută un podeţ tubular nou Φ600 |
| 2. | km 0+400.00 | tubular Ф600 | se execută un podeţ tubular nou Φ600 |
| 3. | km 0+780.00 | tubular Ф600 | se execută un podeţ tubular nou Φ600 |
| 4. | km 1+220.00 | tubular Ф600 | se execută un podeţ tubular nou Φ600 |
| 5. | km 1+500.00 | tubular Ф600 | se execută un podeţ tubular nou Φ600 |
| 6. | km 1+800.00 | tubular Ф600 | se execută un podeţ tubular nou Φ600 |
| 7. | km 2+455.00 | tubular Ф600 | se execută un podeţ tubular nou Φ600 |
| 8. | km 2+630.00 | tubular Ф600 | se execută un podeţ tubular nou Φ600 |
| 9. | km 2+960.00 | tubular Ф600 | se execută un podeţ tubular nou Φ600 |
| 10. | km 3+119.00 | tubular Ф600 | se execută un podeţ tubular nou Φ600 |
| 11. | km 3+600.00 | tubular Ф800 | se execută un podeţ tubular nou Φ800 |

*Drumuri laterale*

Drumurile laterale sunt în număr de 13, iar acestea se vor amenaja pe o lungime de 15,0 m şi o lăţime de 4,0 m cu o structură rutieră formată din: 30,0 cm balast, 15,0 cm piatră spartă și 6,0 cm beton asfaltic B.A. 16. Pentru asigurarea continuității apelor în lungul drumului comunal, în dreptul drumurilor laterale s-au prevăzut podețe tubulare din beton cu diametrul nominal de Ø400 mm:

|  |  |  |
| --- | --- | --- |
| **Nr. crt.** | **Poziție kilometrică** | **Podeț** |
| **Stânga** | **Dreapta** |
| 1. | 0+336 | - | Φ 400 |
| 2. | 0+562 | - | Φ 400 |
| 3. | - | 1+270 | Φ 400 |
| 4. | - | 1+539 | Φ 400 |
| 5. | - | 1+941 | Φ 400 |
| 6. | 2+462 | - | Φ 400 |
| 7. | - | 2+734 | Φ 400 |
| 8. | - | 3+041 | Φ 400 |
| 9. | - | 45+300 | Φ 400 |
| 10. | - | 3+305 | Φ 400 |
| 11 | - | 3+415 | Φ 400 |
| 12 | - | 3+594 | Φ 400 |
| 13 | 3+608 | - | Φ 400 |

*Accese la proprietăți*

Accesele la proprietăţi ce se vor amenaja sunt în număr de 150 şi vor fi amenajate pe o suprafaţă de cca. 30,0 m2 cu o structură rutieră alcătuită din 10,0 cm balast, folie de polietilenă, 15,0 cm beton de ciment C25/30.

*Lucrări privind siguranţa circulaţiei*

În vederea reglementării circulaţiei şi asigurării siguranţei în trafic, pe drumul comunal proiectat s-au prevăzut marcaje longitudinale laterale conform SR 1848-7/2015, 24 indicatoare de circulaţie conform SR 1848-1: 2011, 380,0 m parapete de protecție de tip semigreu, 11 platforme de încrucișare având o suprafață de 14 m2 și 3 borne kilometrice.

*Căi noi de acces sau schimbări ale celor existente*

Deoarece modernizarea drumului, realizarea acceselor la proprietăți, a drumurilor laterale și a dispozitivelor de colectare și evacuare a apelor de suprafață, care se execută, sunt amplasate în ampriza drumului existent, nu este necesară realizarea unor căi de acces provizorii la obiectiv.

* 1. **Cumularea cu alte proiecte existente și/sau aprobate**

Proiectul în cauză constă în executarea unor lucrări de modernizare a drumului comunal existent DC 76.

* 1. **Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității (prin ocuparea suprafeței de teren).

Ca resurse naturale folosite în construcție sunt:

* agregatele minerale - balast de râu (nisip, pietriş), aprovizionat din stații de sortare;
* piatra spartă, aprovizionată din stații de concasare;
* apă, în cantităţi reduse.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

Prin H.G. 856/2002 – “Evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase” cu modificările și completările ulterioare, se stabilește obligativitatea pentru agenții economici și pentru orice alți generatori de deșeuri, persoane fizice sau juridice de a ține evidența gestiunii deșeurilor.

Proiectul propus nu este de natură să producă deșeuri în perioada de exploatare.

În perioada de construire se vor genera următoarele tipuri de deșeuri:

* Deșeuri de pământ excavat – cod 17 09 04, deșeuri ce vor fi reciclate la lucrările de terasamente, nivelări sau material inert;
	+ - Deșeuri de hârtie și carton – cod 20 01 01, se vor preda la unități specializate pentru valorificare;
		- Deșeuri din sticlă – cod 20 01 02, se vor preda la unități specializate pentru valorificare;
		- Deșeuri biodegradabile – cod 20 01 08, vor fi ridicate de către o unitate de salubrizare autorizată;
		- Deșeuri textile (lavete, cârpe) – cod 20 01 11, se vor preda la unități specializate pentru valorificare;
		- Deșeuri material plastic – cod 20 01 39, se vor preda la unități specializate pentru valorificare;
* Deșeuri de ambalaje – cod 15 01 01, se vor preda la unități specializate pentru valorificare.

La punctul de lucru, stocarea temporară a deșeurilor se face strict pe suprafața amprizei drumului ***, evacuarea urmând a fi efectuată săptămânal.***

***Substanțele și preparatele chimice periculoase*** utilizate la modernizarea drumului propus sunt betoanele asfaltice, bitumul, aditivii bituminoși, emulsiile bituminoase cu rupere la rece, vopseaua pentru marcajele rutiere, motorină și uleiuri.

Depozitarea motorinei și uleiurilor se face în rezervoare speciale. Depozitarea vopselei pentru marcaje se face în butoaie specială, ermetic închise.

Transportul substanțelor și preparatelor chimice periculoase utilizate la modernizarea drumurilor propuse se efectuează cu mijloace de transport amenajate și autorizate în acest sens.

* 1. **Poluarea și alte efecte negative**

|  |  |  |  |
| --- | --- | --- | --- |
| **Factor de mediu afectat** | **Perioadă proiect** | **Potențială sursă de poluare** | **Efecte/măsuri de prevenire** |
| Apă | Execuție | * Ape uzate menajere rezultate de la grupurile sanitare și din igienizări;
* Ape uzate provenite din pierderile tehnologice de la prepararea diferitelor materiale utilizate pentru construcție;
* Ape uzate provenite de la spălarea platformelor și spațiilor de depozitare a materialelor de construcție utilizate în execuția lucrărilor;
* Apele meteorice căzute în incinta organizării de șantier, care după spălarea suprafețelor pot fi considerate potențial contaminate;
* Depozitarea necontrolată a carburanților și stocarea acestora în recipienți în condiții improprii;
* Depozitarea necorespunzătoare a deșeurilor.
 | * + - limitarea traseelor de transport materiale de construcție la căile de acces existente;
		- mijloacele de transport și utilajele de construcții nu se vor spăla pe platforma drumurilor sau în organizarea de șantier;
		- materialele de construcție se vor aproviziona la strictul necesar execuției în timp;
		- amplasarea de toalete ecologice pe traseele pe care se execută lucrările și vidanjarea periodică a acestora;
		- nu se vor depozita carburanți, uleiuri și lubrefianți precum și rezidurile acestora în amplasamentele lucrărilor, pentru a evita poluarea accidentală a apelor de suprafață și subterane;
		- punctele de lucru vor fi dotate cu materiale absorbante pentru reținerea eventualelor scurgeri de carburanți, uleiuri și lubrefianți și implicit evitarea poluării accidentale a apelor de suprafață și subterane.
 |
| Exploatare | * Apele meteorice căzute
 | * + - verificarea și întreținerea periodică a șanturilor, rigolelor și podețelor în vederea asigurării scurgerii și deversării apelor pluviale.
 |
| Aer | Execuție | * Emisii de gaze de eșapament, de la motoarele utilajelor angrenate în activitățile de sistematizare a terenului și de construcție;
* Spulberări de praf de la materialele de construcție transportate cu mijloace de transport neacoperite;
* Resuspensiea prafului de pe căile de rulare neamenajate;
* Emisii de gaze rezultate la efectuarea operațiilor de sudură-tăiere (generatoare de acetilenă);
* Emisii de la acoperirea cu vopsele a suprafețelor metalice.
 | * + - alegerea traseului optim pentru vehiculele care transportă materiale de construcții, acoperirea acestora cu prelate;
		- limitarea la minimum a numărului de utilaje care funcționează concomitent;
		- impunerea de restricții de viteză pentru mijloacele de transport în zona de lucru;
		- stropirea cu apă ori de câte ori este nevoie a sectoarelor de lucru;
		- folosirea în permanență a unei cisterne dotată cu instalație de stropit în scopul diminuării cantității de praf din atmosferă;
		- menținerea utilajelor de construcție și mijloacelor de transport în stare bună de funcționare;
		- se va evita decopertarea unor suprafețe mari de pământ vegetal, în scopul reducerii suprafețelor libere de vegetație care expuse vântului pot genera praf.
 |
| Exploatare | * Trafic rutier
 | * + - îmbunătățirea circulației mijloacelor de transport care determină o reducere a poluării aerului.
 |
| Zgomot și vibrații | Execuție | * Circulația utilajelor de construcție;
* Circulația mașinilor care transportă materialele necesare executării lucrărilor și realizarea lucrărilor în sine.
 | * + - se vor utiliza mijloace de transport și utilaje de construcție performante, cu nivel redus de zgomot, pentru care s-au efectuat toate reviziile și inspectiile tehnice impuse de normativele tehnice în vigoare;
		- activitățile generatoare de zgomot se vor desfășura numai ziua, pe durata programului normal de lucru, în afara zilelor nelucrătoare și a celor de sărbători legale;
		- în zona de lucru se vor impune limite de viteză pentru mijloacele de transport.
 |
| Exploatare | * Trafic rutier
 | * + - impunerea vitezei de circulație de max. 50 km/h în zonele sensibile la zgomot;
		- în cazul în care se constată că nu se asigură protecția necesară, se vor impune măsuri suplimentare, inclusiv măsuri de protecție la receptor.
 |
| Sol, subsol și ape freatice | Execuție | * Depozitarea necontrolată a deșeurilor menajere și a materialelor de construcții ce face posibilă poluarea solului și a subsolului din cauza infiltrațiilor cu apele de precipitații;
* Manevrarea necorespunzătoare a materialelor de construcții și posibilitatea poluării solului din cauza prafului și pulberilor împrăștiate de vânt;
* Depozitarea necontrolată a carburanților și stocarea acestora în recipienți în condiții improprii;
* Utilizarea utilajelor de construcție și a vehiculelor de transport cu o stare precară de funcționare.
 | * + - evitarea ocupării terenurilor de calitate superioară cu depozite temporare de terasamente sau cu utilaje pentru construcții;
		- depozitarea separată a solului fertil de cel nefertil, pentru a putea fi utilizat la refacerea suprafețelor afectate temporar de lucrările de modernizare a drumurilor proiectate;
		- platformele de depozitare a paământului rezultat din săpătură și/sau gropile de împrumut se vor realiza pe suprafețe cât mai mici și de preferință pe terenuri plate, cât mai departe de cursuri de ape, păduri sau terenuri inundabile;
		- reconstrucția ecologică a platformelor și/sau gropilor de împrumut unde s-a depozitat pământ sau materiale de construcție, în scopul redării în circuit la categoria de folosință avută inițial;
		- verificarea periodică a utilajelor, în scopul evitării scurgerilor accidentale de carburanți, lubrefianți sau uleiuri;
		- efectuarea întreținerii, reviziilor și reparațiilor utilajelor pentru construcții și autovehiculelor, conform normativelor tehnice;
		- deținerea în permanență a materialelor absorbante, pentru a putea fi utilizate în caz de poluare accidentală a solului;
		- solul poluat accidental cu produse petroliere va fi excavat și transportat în depozite speciale sau va fi supus unor operații de decontaminare/depoluare, fiind interzisă împrăștierea pe terenuri, în păduri sau pe malurile cursurilor apelor.
 |
| Exploatare | * Trafic rutier;
* Precipitații.
 | * + - întreținerea periodică a dispozitivelor de preluarea și deversarea apelor pluviale (șanturi, rigole, podețe);
		- intervenția imediată cu material absorbant în cazul scurgerii accidentale de produse petroliere pe sol, în zona drumului;
		- controlul gestionării deșeurilor provenite din traficul auto;
		- în cazul eventualelor accidente rutiere în care sunt implicate autovehicule ce trasportă produse petroliere, administratorul drumului, în colaborare cu celelalte autorități (ISU, Poliția, APM) vor lua imediat măsuri de remediere, astfel încât poluarea să nu afecteze și apele de suprafață sau adâncime.
 |

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

Lucrările de modernizare propuse vor produce disconfort locuitorilor prin generarea de noxe, praf, zgomot și vibrații.

În zonele locuite se va efectua umectarea periodică a terasamentelor și a materialelor de construcție (nisip, balast, piatră spartă).

Pentru a fi evitate blocajele și accidentele rutiere se va avea în vedere optimizarea traseelor mijloacelor de transport și a utilajelor pentru construcții. Deasemeni, în scopul evitării acidentelor de orice fel, se va efectua semnalizarea corespunzătoare a punctelor de lucru.

În perioada de funcționare, administratorul drumurilor are obligația:

* să asigure întreținerea și repararea corespunzătoare a drumurilor modernizate astfel încât să fie evitate blocajele care generează zgomot și noxe, afectând populația din vecinatătea drumului.
* să efectueze semnalizarea rutieră corespunzătoare a drumurilor modernizate în scopul evitării accidentelor de circulație, generatoare de noxe și zgomot, afectând populația din vecinătatea accidentului.
1. **Amplasarea proiectului**

Proiectul propus pentru implementare, are ca entitate responsabilă Consiliul Județean Mehedinți, autoritate publică județeană care are în administrare drumul de interes local pentru care se propune modernizarea.

Proiectul propus urmează a fi realizat în județul Mehedinți, U.A.T. Oraș Strehaia și U.A.T. Comuna Stângăceaua, localități Fața Motrului și Stăncești, intravilan și extravilan.

Tronsonul din drumul comunal DC 76 ce face obiectul proiectului este cuprins între km 0+000 – km 3+818, este amplasat pe teritoriul administrativ al orașului Strehaia, are lungimea de 3,818 km și asigură legătura dintre satul Stăncești și orașul Strehaia din județul Mehedinți și legătura directă cu drumul comunal 76.

Din punct de vedere seismic, conform normativului P 100/1-2013 pentru orașul Strehaia valoarea de vârf a acceleraţiei terenului pentru proiectare ag = 0,15 g, pentru cutremure cu interval mediu de recurenţă IMR = 225 ani, iar valoarea perioadei de control (de colţ) a spectrului de răspuns este Tc = 0,7 secunde.

Coordonatele topografice ale amplasamentului drumului în referinţă de proiecţie Stereo 70 sunt:

|  |  |  |
| --- | --- | --- |
| **Puncte** | **X** | **Y** |
| Început Drum | 364834.2594 | 346150.3599 |
| Sfârșit Drum | 361736.3868 | 348075.0381 |

**3.1 Utilizarea actuală și aprobată a terenurilor**

Conform certificatului de urbanism nr............. emis de ...........................

Folosința și destinația terenului, conform ..................................

Nu se va schimba destinaţia actuală a terenului.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Pe amplasamentul analizat nu există specii de plante și animale pentru care să fie necesare măsuri speciale de conservare, iar în zonă nu au fost identificate arii naturale protejate care ar putea fi afectate de realizarea investiției.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. zone umede, zone riverane, guri ale râurilor: **nu este cazul.**
		2. zone costiere și mediul marin: **nu este cazul.**
		3. zonele montane și forestiere: **nu este cazul.**
		4. arii naturale protejate de interes național, comunitar, internațional: **nu este cazul.**
		5. zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice:

……………………………………………………………………….

* + 1. zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: **nu este cazul.**
		2. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: **nu este cazul.**
		3. zonele cu o densitate mare a populației: **nu este cazul**.
		4. peisaje și situri importante din punct de vedere istoric, cultural sau arheologic**: zona vizată de proiect nu se află în zonă de protecție a monumentelor istorice.**
1. **Tipurile și caracteristicile impactului potențial**

Zona poate fi afectată din punct de vedere al factorilor de mediu, în două situații: pe perioada execuției obiectivului și pe perioada exploatării obiectivului.

Cuantificarea amplorii prognozate a impactului a ținut seama de efectele asupra mediului: direct, indirect, secundar și cumulativ; pe termen scurt, mediu și lung; permanent și temporar; pozitiv și negativ.

* 1. **Natura impactului**
1. ***Impactul asupra populației și sănătății umane***

Un element important în ceea ce privește protecția așezărilor umane îl reprezintă diminuarea impactului emisiilor atmosferice, a zgomotului și vibrațiilor pe durata de execuție a proiectului.

Impactul asupra așezărilor umane în perioada de execuție se manifestă prin:

* zgomotul și noxele generate de activitatea utilajelor de construcții și de transportul materialelor de construcție;
* prezența organizării de șantier care provoacă disconfort marcat prin zgomot, emisii de pulberi, prezența utilajelor în mișcare.

Impactul asupra populației generat de lucrările de modernizare a străzilor se manifestă temporar și local. Impactul produs asupra așezărilor umane este nesemnificativ în condițiile respectării măsurilor recomandate pentru protecția factorului de mediu aer și pentru reducerea zgomotului și vibrațiilor.

Prin realizarea proiectului se consideră că impactul asupra populației este redus, considerând impactul asupra mediului generat în perioada de execuție și perioada de funcționare.

1. ***Impactul asupra biodiversității, conservarea habitatelor naturale, a florei și a faunei***

Impactul potențial asupra florei și faunei poate fi generat de prezența utilajelor și a personalului executant în zona de lucru precum și de lucrările de construcții și montaj.

Factorii principali ce pot produce un impact potențial asupra florei și faunei sunt:

* poluare fonică în zona de lucru (impact direct, pe termen scurt, temporar, negativ);
* pierdere temporară habitat prin ocupare temporară a unor suprafețe de teren, pregătirea suprafeței de teren pentru lucrările de construcții și montaj, care necesită îndepărtarea stratului vegetal (impact direct, pe termen mediu, temporar, negativ).
1. ***Impactul asupra terenurilor și solului***

Pe timpul executării lucrărilor ce fac obiectul proiectului, formele de impact identificate sunt:

* ocuparea temporară a unor suprafețe de teren pentru organizarea de șantier, culoar de lucru;
* gestionarea neadecvată a deșeurilor, apelor uzate și a existenței unor scurgeri de combustibili și lubrefianți la funcționarea și întreținerea utilajelor (impact direct, pe termen scurt, temporar, negativ);
* pierderea caracteristicilor naturale ale startului de sol fertil prin depozitarea neadecvată a acestuia în haldele de sol rezultate din decopertări.

Prin respectarea soluțiilor de proiectare și a etapelor de execuție, a disciplinei tehnologice în timpul operațiilor de construcții - montaj, a depozitării corespunzătoare a deșeurilor și a programului de refacere a terenului, specificat în proiectul tehnic, se apreciază că impactul asupra calității solului și subsolului va fi redus, reconstrucția ecologică a zonelor ocupate temporar fiind obligatorie la finalizarea lucrărilor.

1. ***Impactul asupra folosințelor și bunurilor materiale***

Nu este cazul.

1. ***Impactul asupra calităţii şi regimului cantitativ al apei***

Proiectul nu implică lucrări de traversare a cursurilor de apă cadastrate și necadastrate.

În condițiile respectării măsurilor prevăzute în proiect și a tehnologiei de execuție, impactul asupra apelor de suprafață și apelor subterane generat de proiect este nesemnificativ, se manifestă temporar și local.

1. ***Impactul asupra calităţii aerului și a climei***

În faza de exploatare nu este previzionat un impact semnificativ asupra factorului de mediu aer. Pe durata de construcție și exploatare lipsesc surse de poluare semnificative ale aerului.

1. ***Impactul zgomotelor şi vibraţiilor***

Sursele de zgomot și vibrații sunt reprezentate de echipamentele și utilajele folosite pentru realizarea lucrărilor de execuție a proiectului, respectiv buldozere, excavatoare, compactoare, basculante, încărcătoare etc. Întrucât utilajele si echipamentele folosite trebuie să fie omologate, se consideră că zgomotele și vibrațiile generate se găsesc în limite acceptabile, impactul este nesemnificativ, situându-se în limitele admise.

1. ***Impactul asupra peisajului şi mediului visual***

Impactul asupra peisajului este generat de următorul factor: schimbarea folosinței terenului pe perioada executării lucrărilor (impact direct, pe termen mediu, temporar, negativ).

1. ***Impactul asupra patrimoniului istoric și cultural***

Nu este cazul întrucât nu există obiective din patrimoniul istoric și cultural în apropierea amplasamentului.

1. ***Impactul asupra interacțiunilor dintre aceste elemente***

Nu sunt identificate, la acest moment, informații care să conducă la concluzia că ar putea exista un impactul al proiectului propus asupra tuturor factorilor enumerați mai sus. Toate acțiunile/activitățile care se vor desfășura, atât în faza de construire, cât și în faza de exploatare, nu vor avea efecte negative semnificative asupra interacțiunii dintre elementele analizate mai sus.

* 1. **Extinderea impactului**

Nu sunt identificate, la acest moment, informații care să conducă la concluzia că ar putea exista o extindere a impactul proiectului propus asupra tuturor factorilor enumerați mai sus. Toate acțiunile/activitățile care se vor desfășura, atât în faza de construire cât și în faza de exploatare, nu vor avea efecte negative semnificative asupra factorilor de mediu.

**4.3 Magnitudinea şi complexitatea impactului**

Din analiza impactului asupra fiecărei componente de mediu se poate aprecia că realizarea proiectului prezintă un impact negativ redus, manifestat local si temporar asupra factorilor de mediu pe perioada de execuție.

**4.4 Probabilitatea impactului**

Toate acțiunile/activitățile care se vor desfășura, atât în faza de construire, cât și în faza de exploatare, nu vor avea efecte negative semnificative asupra factorilor de mediu.

**4.5 Durata, frecvenţa şi reversibilitatea impactului**

Impactul asupra mediului pe durata de execuție este de mică intensitate și reversibil. În anumite situații, cum ar fi ocuparea definitivă a terenului, durata impactului se întinde pe perioada de funcționare a străzilor, iar impactul este ireversibil.

**4.6 Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

**4.8** **Cumularea impactului cu impactul altor proiecte existente şi/sau aprobate**

Nu este cazul.

**4.9** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, descrise la punctul IV.

Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

**II. Motivele pe baza cărora s-a stabilit neefectuarea evaluării adecvate:**

Proiectul propus intră sub incidenţa art. 28 din O.U.G. nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare – punct de vedere nr. ........... emis de compartimentul Biodiversitate din cadrul A.P.M. Mehedinți.Proiectul va fi realizat integral în afara ariilor naturale protejate.

...................................................................................................................

1. **Motivele pe baza cărora s-a stabilit neefectuarea evaluării impactului asupra corpurilor de apă:**

Proiectul se încadrează în prevederile art. 48 din Legea 107/1996 – legea apelor, fiind un proiect care se construiește pe ape/are legătură cu apele.

Ținând cont de prevederile Schemei de amenajare complexă a bazinului hidrografic Dunărea, în conformitate cu prevederile Legii Apelor nr. 107/1996 cu modificările și completările ulterioare, a Ordonanței de Urgență nr. 107/2002 privind înființarea Administrației Naționale “Apele Române” modificată și completată cu O.U.G. nr.73/2005, aprobată cu Legea nr. 400/2005 și a Ordinului Ministerului Apelor și Pădurilor nr. 828/04.07.2019 privind Procedura și competențele de emitere, modificare și retragere a avizului de gospodărire a apelor, inclusiv procedura de evaluare a impactului asupra corpurilor de apă, a Normativului de conținut al documentației tehnice supuse avizării, precum și a Conținutului – cadru al Studiului de evaluare a impactului asupra corpurilor de apă, A.N. Apele Române - Sistemul de Gospodărire a Apelor Mehedinți, în calitate de Autoritate Competentă de Gospodărire a Apelor, a emis ***Draftul*** ***Avizului de Gospodărire a Apelor nr. ............*** privind proiectul **”*MODERNIZARE DC 76 PE TRONSONUL DC 74 - STĂNCEȘTI*”** cu amplasamentul pe terenul situat în județul Mehedinți, U.A.T. Oraș Strehaia și U.A.T. Comuna Stângăceaua, localități Fața Motrului și Stăncești, intravilan și extravilan.

Datele constructive ale proiectului se regăsesc în cuprinsul deciziei de încadrare, la secțiunea Dimensiunea și conceptul proiectului.

***Condiții de realizare lucrări impuse prin avizul de gospodărire a apelor:***

* + - ..................................................................
		- ...........................................................................
1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din Mehedinți, U.A.T. Oraș Strehaia și U.A.T. Comuna Stângăceaua, localități Fața Motrului și Stăncești, intravilan și extravilan, respectându-se următoarele prevederi:

* ***Beneficiarul răspunde de corectitudinea datelor prezentate în Memoriul de prezentare;***
* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Beneficiarul răspunde de realizarea corectă a lucrărilor propuse, prezentate în Memoriul de prezentare;***
* ***Activitatea se va desfășura strict în zona avizată prin actele de reglementare obținute pentru proiect;***
* ***Se vor respecta măsurile prevăzute prin proiect în vederea diminuării impactului asupra factorilor de mediu;***
* ***Se vor respecta condițiile din Avizul de Gospodărire a Apelor nr. …………………. emis de A.N. ”Apele Române” – Sistemul de Gospodărire a Apelor Mehedinți;***
* ***Se vor reespecta prevederile Legii apelor nr. 107/1996 cu modificările și completările ulterioare;***
* ***Se vor respecta prevederile Legii nr. 104/2011 privind protecția atmosferei și condițiile de calitate a aerului din STAS 12574/87 și Ordinul M.A.P.M. nr.462/1993;***
* ***Se vor respecta prevederile SR 10009/2017 privind nivelul de zgomot, respectiv valoarea maximă de 65dB(A);***
* ***Se vor respecta normele legale de igienă prevăzute în Ordinul M.S. nr.119/2014, Ordinul M.S. nr.976/1998;***
* ***Se vor respecta prevederile O.U.G. nr. 92/2021* *privind regimul deșeurilor și H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase;***
* ***Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora;***
* ***Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;***
* Spatiile afectate temporar de lucrări vor fi limitate la minimul necesar și vor fi strict marcate în teren;
* Constructorul are obligația refacerii terenurilor afectate temporar de lucrări (zonele în care a fost depozitat materialul fertil și cel nefertil, alte spații afectate temporar de lucrări);
* Spațiile afectate temporar de lucrări vor fi acoperite cu solul fertil excavat la începerea lucrărilor;
* Evacuarea ritmică a deșeurilor din zona de generare, pentru evitarea formării de stocuri și creșterii riscului amestecării diferitelor tipuri de deșeuri;
* Se interzice abandonarea deșeurilor și/sau depozitarea în locuri neautorizate;
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Utilajele vor fi verificate periodic, astfel încât emisiile de noxe să se încadreze în limitele legale și să nu existe pericolul pierderilor de produse petroliere;
* În situația în care în timpul realizării lucrărilor vor fi afectate drumurile de acces în amplasamentul proiectului, acestea vor fi refăcute;
* Pentru a limita impactul asupra drumurilor din zona analizată, pneurile utilajelor vor fi curățate/spălate înainte de a pătrunde pe drumurile existente;
* La finalizarea lucrărilor toate utilajele, deșeurile și materialele de construcție vor fi îndepărtate din amplasamentul proiectului și zona de desfășurare a lucrărilor va fi curățată.;
* pentru asigurarea igienei, zonele pentru deșeurile menajere se vor amplasa, rezerva și dota corespunzător astfel încât să se împiedice: emisia de mirosuri dezagreabile, prezența insectelor și animalelor, poluarea aerului, apei sau solului, crearea focarelor de infecție;
* Folosirea utilajelor care funcționează cu un nivel redus de zgomot și evitarea celor depășite fizic;
* Evitarea realizării lucrărilor de construcție în perioadele care se suprapun cu cele de odihnă a populației;
* Stabilirea unui program de prevenire și combatere a poluării accidentale - măsuri necesare a fi luate, echipamente de intervenție, dotări și echipamente pentru intervenție în caz de accident;
* Executantul va lua toate măsurile necesare privind prevenirea și stingerea incendiilor pe durata execuției lucrărilor;
* Măsurile PSI vor fi stabilite de către executantul lucrării conform Normativului de prevenire a incendiilor pe durata executării lucrărilor de construcție;
* În timpul execuției lucrărilor se vor urmări și respecta toate normele specifice privind protecția muncii, tehnica securității, sănătatea și igiena muncii.
* ***Titularii proiectelor au obligația respectării prevederilor deciziei etapei de încadrare/a acordului de mediu și a aprobării de dezvoltare;***
* ***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă;***
* ***La finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz. Procesul-verbal întocmit în această situație se anexează și face parte integrantă din procesul-verbal de recepție la terminarea lucrărilor.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

 **Șef Serviciu A.A.A.,**  **Întocmit,**